Saint-Médard-la-Rochette

Saint-Médard-la-Rochette estas franca komunumo lokita en la departemento Creuse kaj en la regiono Limoĝio. Ĝi havis 608 loĝantojn laŭ censo plenumita en 1999.


 Geografio 
Saint-Médard-la-Rochette etendiĝas sur 38,92 km², kaj havis 608 loĝantojn laŭ la lasta oficiala censo, tiel ke la loka loĝdenso estas nur 15 homoj po kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo.

La regiono ĉefe konsistas el malaltaj montoj kaj altebenaĵoj : la plej alta punkto de Saint-Médard-la-Rochette situas je alteco de 613 metroj.

 Historio 
Antaŭ la franca revolucio de 1789 kaj la kreado de la departemento Creuse en 1790, Saint-Médard-la-Rochette apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ro Christian Devoize, kiu do fariĝis la loka urbestro.

 Lokaj famuloj 
Maurice Favone (1906-1945), franca historiisto, naskiĝis en Saint-Médard-la-Rochette. Li aŭtoris multajn librojn pri la historio de Creuse.

 Administrado 
Saint-Médard-la-Rochette apartenas al la kantono de Chénérailles, kies ĉefurbo estas Chénérailles. Tiu kantono mem estas parto de la arondismento de Aubusson, unu el la du arondismentoj de la departemento Creuse.

 Vidu ankaŭ 
 Komunumoj de Creuse
 Kantono de Chénérailles

Kategorio:Komunumoj de Creuse